Алеся Віктараўна стараецца навучыць навучэнцаў рашаць адкрытыя задачы, якія перад імі ставіць само жыццё, правільна выкарыстоўваючы тую лавіну інфармацыі, якая нас акружае. Пры гэтым у дзяцей фарміруецца неабходнасць і гатоўнасць прымяняць абагульненыя веды і ўменні для вырашэння канкрэтных сітуацый і праблем, якія ўзнікаюць у рэальнай рэчаіснасці. Веды, набытыя на ўроках біялогіі, абавязкова спатрэбяцца кожнаму выпускніку, незалежна ад яго далейшага прафесійнага выбару. Канкрэтныя веды ў жыцці, напрыклад, назвы раслін, грыбоў, жывёл, маюць меншую каштоўнасць, чым разуменне глабальных праблем, звязаных з расходаваннем энергіі, біялагічнай разнастайнасцю, аховай прыроды і чалавечым здароўем. Мала проста ведаць факты і правілы, трэба ўмець іх выкарыстоўваць. Менавіта таму настаўнік уключае ў адукацыйны працэс адкрытыя задачы практыка-арыентаванага характару, мэтай якіх з’яўляецца фарміраванне ў навучэнцаў уменняў і навыкаў практычнай работы, а таксама фарміраванне разумення таго, дзе, як і для чаго атрыманыя ўменні прымяняюцца на практыцы.